ΦΚ Λουζιτάνος

Η ΦΚ Λουζιτάνος  (καταλανικά: Futebol Club Lusitanos) είναι ποδοσφαιρικό σωματείο τής Ανδόρρας που εδρεύει στην πόλη Σαν Τζουλιά ντε Λόρια. Επίσημα ονομάζεται Κονστρουκτιόνς Λα Πόζα ΦΚ Λουζιτάνος (καταλανικά: Construccions La Posa FC Lusitans), λόγω χορηγίας της κατασκευαστικής εταιρείας Construccions La Posa, S.L.. Ο σύλλογος ιδρύθηκε το 1999 και παίζει στην πρώτη κατηγορία  τού πρωταθλήματος ποδοσφαίρου τής Ανδόρρας, την Πριμέρα Ντιβιζιό. Το γήπεδο της ομάδας είναι το Καμπ ντ' Εσπόρτς ντ' Αϊζοβάλ χωρητικότητας 1.800 θεατών. Είναι ο σύλλογος της πορτογαλικής παροικίας και οι παίχτες είναι σχεδόν εξ ολοκλήρου Πορτογάλοι. 

Η δεύτερη ομάδα «ΦΚ Λουζιτάνος Β» λαμβάνει μέρος στη Σεγκόνα Ντιβιζιό, τη δεύτερη κατηγορία της Ανδόρρας.

 Ονομασίες 
1999: Δημιουργία τής ομάδας με την ονομασία ΦΚ Λουζιτάνος (FC Lusitanos)
2004: Μετονομασία σε Κονστρουκτιόνς Λα Πόζα ΦΚ Λουζιτάνος (Construccions La Posa F.C. Lusitans) λόγω χορηγού

Συχνά αναφέρεται και η ομάδα με ΦΚ Λουζιτάνος Λα Πόζα ή με την καταλανική εκδοχή ΦΚ Λουζιτάνς. Η σωστή ονομασία είναι όμως η παραπάνω.   Πληροφορίες συλλόγου στη σελίδα της Ποδοσφαιρική ομοσπονδία της Ανδόρρας 

 Ιστορία 
Η ΦΚ Λουζιτάνος ιδρύθηκε το 1999 και έλαβε την ίδια χρονιά μέρος στο πρωτάθλημα της δεύτερης κατηγορίας ποδοσφαίρου Σεγκόνα Ντιβιζιό όπου τερμάτισε αμέσως πρώτη. Έτσι προβιβάστηκε στην πρώτη κατηγορία Πριμέρα Ντιβιζιό για την περίοδο 2000-2001 όπου και παρέμεινε από τότε. 

Το 2002 κέρδισε το μοναδικό της τίτλο ως τώρα, το Κόπα Κονστιτουσιό νικώντας στον τελικό την Ίντερ Κλούμπ ντ' Εσκάλδες με 2:0. 

Την περίοδο 2005-2006 τερματίζοντας τέταρτη στην κανονική σαιζόν έλαβε για πρώτη φορά μέρος στους αγώνες πλέι οφ για την ανάδειξη του πρωταθλητή, χωρίς όμως να μπορέσει να βελτιώσει τη θέση της και να πάρει τον τίτλο. 

Την περίοδο 2010-2011 η ΦΚ Λουζιτάνος τερμάτισε στην τρίτη θέση, την καλύτερη ως σήμερα. Η θέση αυτή της δίνει το δικαίωμα να λάβει μέρος την επόμενη σαιζόν για δεύτερη φορά στα προκριματικά του ΟΥΕΦΑ Γιουρόπα Λιγκ. Την πρώτη της στον διαγωνισμό αυτόν την είχε την περίοδο 2010-2011, όταν η Ποδοσφαιρική ομοσπονδία της Ανδόρρας μπόρεσε για πρώτη φορά να στείλει τέσσερεις εκπροσώπους σε ευρωπαϊκή διοργάνωση. Στον πρώτο προκριματικό γύρο του ΟΥΕΦΑ Γιουρόπα Λιγκ θα αποκλειστεί όμως με δύο ήττες (5:0 και 6:0) από τη ομάδα της Βόρειας Μακεδονίας ΦΚ Ραμπότνιτσκι.

Η δεύτερη ομάδα  ΦΚ Λουζιτάνος Β που αγωνίζεται στη δεύτερη κατηγορία τέρματισε την περίοδο 2010/11 στην πρώτη θέση. Καθώς δεν επιτρέπεται να παίζουν σε μια κατηγορία πρώτες και δεύτερες ομάδες, τη θέση της έλαβε η ΦΚ Ρέιντζερς.

 Πρόσφατο ιστορικό  
 Περίοδο Κατηγορία ΘέσηΚύπελλοΕυρωπαϊκές συμμετοχές2001/02Πριμέρα Ντιβιζιό (Α’)5ηΚυπελλούχοςχωρίς συμμετοχή2002/03Πριμέρα Ντιβιζιό (Α’)5ηΗμιτελική φάσηχωρίς συμμετοχή2003/04Πριμέρα Ντιβιζιό (Α’)6ηΠροημιτελική φάσηχωρίς συμμετοχή2004/05Πριμέρα Ντιβιζιό (Α’)6ηΠροημιτελική φάσηχωρίς συμμετοχή2005/06Πριμέρα Ντιβιζιό (Α’)4ηΗμιτελική φάσηχωρίς συμμετοχή2006/07Πριμέρα Ντιβιζιό (Α’)4ηΗμιτελική φάσηχωρίς συμμετοχή2007/08Πριμέρα Ντιβιζιό (Α’)4η Τελικόςχωρίς συμμετοχή2008/09Πριμέρα Ντιβιζιό (Α’)4ηΤελικόςχωρίς συμμετοχή2009/10Πριμέρα Ντιβιζιό (Α’)4η Ημιτελική φάσηχωρίς συμμετοχή2010/11Πριμέρα Ντιβιζιό (Α’)3η Ημιτελική φάσηΟΥΕΦΑ Γιουρόπα Λιγκ 1ος προκριματικός γύρος2011/12Πριμέρα Ντιβιζιό (Α’)1η ΤελικόςΟΥΕΦΑ Γιουρόπα Λιγκ 1ος προκριματικός γύρος2012/13Πριμέρα Ντιβιζιό (Α')1ηΗμιτελική φάσηΟΥΕΦΑ Τσάμπιονς Λιγκ1ος προκριματικός γύρος2013/14Πριμέρα Ντιβιζιό (Α')4ηΤελικόςΟΥΕΦΑ Τσάμπιονς Λιγκ1ος προκριματικός γύρος2014/15Πριμέρα Ντιβιζιό (Α')2ηΠροημιτελική φάσηχωρίς συμμετοχή2015/16Πριμέρα Ντιβιζιό (Α')2ηΠροημιτελκή φάσηΟΥΕΦΑ Γιουρόπα Λιγκ1ος προκριματικός γύρος2016/17Πριμέρα Ντιβιζιό (Α')Ημιτελική φάσηΟΥΕΦΑ Γιουρόπα Λιγκ1ος προκριματικός γύρος

 Τίτλοι  

 Πρωτάθλημα ποδοσφαίρου Ανδόρρας (1): 2012, 2013
 Κύπελλο ποδοσφαίρου Ανδόρρας (1): 2002
 Σούπερ Καπ Ανδόρρας (2): 2012, 2013

 Πηγές 

 Εξωτερικοί σύνδεσμοι 

 Επίσημη ιστοσελίδα
 Η Λουζιτανός στη σελίδα της UEFA


Κατηγορία:Ιδρύσεις ποδοσφαιρικών ομάδων το 1999
Κατηγορία:Ποδοσφαιρικές ομάδες Ανδόρρας